Can A Non-Muslim Become A Ruler In A Muslim Majority Country?
ریاست اور حکومت دو مختلف ادارے ہیں۔ ریاست ایک جغرافیہ پر مبنی ایک علاقہ ہے جس کو چند ادارے چلاتے ہیں۔ جب کہ حکومت سے مراد وہ افراد ہیں جو حکومت کرتے ہیں۔ حکومت آج کے جمہوری دور میں کچھ مدت کے بعد بدل جاتی ہے، نئے انتخابات ہوتے ہیں اور نئی حکومت آ جاتی ہے۔ جب کہ ریاست وہی رہتی ہے۔ ایسے ہی جیسے فیکڑی یا ادارہ ہوتا ہے اور اس میں کچھ لوگ سی ای او ہوتے ہیں، کوئی مینیجر ہوتا ہے کوئی اکاونٹنٹ۔ یہ لوگ بدل جاتے ہیں مگر ادارہ وہی رہتا ہے۔ چناں چہ ریاست یا ادارے کا کوئی مذہب نہیں ہوتا۔ مذہب افراد کا ہوتا ہے جو حکومت یا انتظام چلاتے ہیں۔ مسلمانوں کے احکام کا تعلق مسلمانوں سے ہے۔ انھیں اس کے لیے غیر مسلم کو محکوم بنانے کی ضرورت نہیں۔ اسی طرح غیر مسلم حکم ران ہوگا تو جمہوریت میں اس کی گنجایش دی گئی ہے کہ وہ مسلمانوں کے مذہبی اور شرعی معاملات میں مداخلت نہیں کرے گا۔ اس لیے کسی تصادم کے پیدا ہونے کا کوئی امکان نہیں۔